pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองโฆษกรัฐบาล ย้ำ ผู้กู้ยืม กยศ. สามารถแจ้งขอลดการหักเงินเหลือ 100 บาทต่อเดือนได้  ยืนยัน กยศ. ไม่หักโหดตามที่มีการเผยแพร่ข่าว
วันเสาร์ที่ 25 กุมภาพันธ์ 2566
25/02/2566
รองโฆษกรัฐบาล ย้ํา ผู้กู้ยืม กยศ. สามารถแจ้งขอลดการหักเงินเหลือ 100 บาทต่อเดือนได้  ยืนยัน กยศ. ไม่หักโหดตามที่มีการเผยแพร่ข่าว
รองโฆษกรัฐบาล ย้ํา ผู้กู้ยืม กยศ. สามารถแจ้งขอลดการหักเงินเหลือ 100 บาทต่อเดือนได้  ยืนยัน กยศ. ไม่หักโหดตามที่มีการเผยแพร่ข่าว
วันนี้ (25 ก.พ. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ที่ผ่านมารัฐบาลได้ดําเนินการแก้ไขปัญหาหนี้ครัวเรือนมาอย่างต่อเนื่อง ตามข้อสั่งการของ พลเอก ประยุทธ์ จันทร์โอชา นายกรัฐมนตรีที่ได้กําชับให้ทุกหน่วยงานเร่งแก้ไขปัญหาให้เกิดผลเป็นรูปธรรม อย่างมีประสิทธิภาพ โดยเฉพาะการแก้ไขปัญหาหนี้กองทุนเงินให้กู้ยืมเพื่อการศึกษา (กยศ.) ได้ดําเนินการช่วยเหลือลูกหนี้แล้วในหลายด้าน เช่น การปรับปรุงรูปแบบการจ่ายชําระคืน การปรับปรุงลําดับการตัดชําระหนี้ การปรับลดอัตราดอกเบี้ยผิดนัดชําระหนี้ การปรับโครงสร้างหนี้ให้กับผู้ที่มีปัญหา เพื่อให้ลูกหนี้มีภาระที่ลดลง
นางสาวรัชดา กล่าวถึง กรณีที่มีประเด็นในสื่อสังคมออนไลน์โพสต์ ข้อความเกี่ยวกับการหักเงินเดือนของลูกหนี้ กยศ. พร้อมเอกสารแสดงตัวอย่างโดยระบุว่า กยศ. หักเงินเดือนลูกหนี้อย่างโหด ทางกองทุนเงินให้กู้ยืมเพื่อการศึกษา (กยศ.) ได้ชี้แจงว่า "จากกรณีที่มีหนังสือของกองทุนปรากฏในข่าวนั้น เป็นหนังสือที่กองทุนได้ส่งถึงหน่วยงานนายจ้างเพื่อแจ้งวิธีการคํานวณเงินรายเดือนเพื่อชําระหนี้คืนกองทุนด้วยการหักเงินเดือน ซึ่งตัวเลขที่ระบุในหนังสือเป็นตัวเลขตัวอย่างของผู้กู้ยืมที่มียอดผิดนัดชําระหนี้สูง แต่ในทางปฏิบัติเมื่อผู้กู้ยืมได้รับหนังสือดังกล่าว ผู้กู้ยืมสามารถยื่นขอปรับโครงสร้างหนี้หรือขอไกล่เกลี่ยกับกองทุนแล้วแต่กรณี และสามารถขอปรับลดจํานวนที่หักเงินเดือน โดยชําระขั้นต่ํา 100 บาทต่อเดือนได้
"รัฐบาลพร้อมดําเนินการช่วยเหลือและให้โอกาสเด็กทุกคน ได้มีโอกาสเข้าถึงการศึกษาได้ทุกคน สําหรับผู้กู้ยืมที่ต้องการเข้าสู่กระบวนการไกล่เกลี่ยหนี้ กยศ ขอเชิญร่วมงาน "พร้อมใจไกล่เกลี่ย แก้หนี้ครัวเรือน" ซึ่งจัดขึ้นโดย กรมบังคับคดี และ กรมคุ้มครองสิทธิและเสรีภาพ กระทรวงยุติธรรม เพื่อเปิดโอกาสให้หน่วยงาน และสถาบันการเงินกับลูกหนี้ได้เจรจาไกล่เกลี่ยและหาทางออกร่วมกัน เพื่อช่วยลดปริมาณคดีที่จะขึ้นสู่ศาล โดยผู้กู้ยืมที่เข้าสู่กระบวนการไกล่เกลี่ย สามารถกลับเข้ามาสู่ระบบการชําระหนี้ให้เป็นปกติได้ โดยกําหนดจัดกิจกรรมจะจัดขึ้น ณ ชั้น 1 อาคารที่ทําการกระทรวงยุติธรรม (แจ้งวัฒนะ) ตามกําหนดการดังนี้ วันเสาร์ที่ 25 มีนาคม 2566 วันเสาร์ที่ 8 เมษายน 2566 วันเสาร์ที่ 13 พฤษภาคม 2566 วันเสาร์ที่ 10 มิถุนายน 2566 วันเสาร์ที่ 8 กรกฎาคม 2566 วันเสาร์ที่ 5 สิงหาคม 2566 และวันเสาร์ที่ 9 กันยายน 2566" นางสาวรัชดา กล่าว
รัฐบาลไทย-ข่าวทำเนียบรัฐบาล-Cabinet approves construction of Mae Ta Chang Reservoir in Chiang Rai’s Mae Suay district
วันพุธที่ 1 มีนาคม 2566
Cabinet approves construction of Mae Ta Chang Reservoir in Chiang Rai’s Mae Suay district
Cabinet approves construction of Mae Ta Chang Reservoir in Chiang Rai’s Mae Suay district
February 28, 2023, Deputy Government Spokesperson Traisuree Taisaranakul disclosed that the cabinet has granted the Royal Irrigation Department to implement Mae Ta Chang Reservoir construction project in Chiang Rai province under the budget framework of 1,325.28 million Baht, as proposed by Ministry of Agriculture and Cooperatives.
The construction of Mae Ta Chang Reservoir is aimed to address shortage of water for consumption during the dry season and alleviate flood in the rainy season. The reservoir will also contribute to aquaculture breeding and conservation, and forest rehabilitation.
Construction period is projected for 3 years (2024-2026). The reservoir will be constructed as a zoned type dam, with the crest width of 10 meters, length: 657 meters, and height: 42 meters. Water storage capacity is 32 million cubic meters. Headwork and reservoir are situated in Ban Mai Charoen, Padad subdistrict, Mae Suay district, Chiang Rai province, with the total area of 1,696 rai 2 ngan 37 square wah. The Royal Irrigation Department has been granted the use of reserved forest, comprising the forest area in Mae Lao National Forest on the left bank (1,595 rai 1 ngan 12 square wah), and state-protected area (under the cabinet resolution, dated April 7, 1993) of 101 rai 1 ngan 25 square wah, by Ministry of Natural Resources and Environment.
Once completed, the reservoir will serve 12,865 rai of irrigated areas, 17,200 rai of agricultural areas, and 4,775 households in Chiang Rai’s Padad, Sri Toi, and Mae Prik subdistricts.
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ ยินดีนักกีฬาเรือใบไทยคว้าแชมป์การแข่งขันเรือใบระดับโลก รายการ 2023 ILCA 7 Masters World Championship เป็นครั้งแรก
วันพุธที่ 1 มีนาคม 2566
01/03/2566
โฆษกรัฐบาลเผย นายกฯ ยินดีนักกีฬาเรือใบไทยคว้าแชมป์การแข่งขันเรือใบระดับโลก รายการ 2023 ILCA 7 Masters World Championship เป็นครั้งแรก
โฆษกรัฐบาลเผย นายกฯ ยินดีนักกีฬาเรือใบไทยคว้าแชมป์การแข่งขันเรือใบระดับโลก รายการ 2023 ILCA 7 Masters World Championship เป็นครั้งแรก
วันนี้ (วันที่ 1 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับ ท็อป จ่าโท กีรติ บัวลง นักกีฬาเรือใบโอลิมปิกไทย 2 สมัย สามารถคว้าแชมป์ในการแข่งขันเรือใบชิงแชมป์โลก ในรายการ 2023 ILCA 7 Masters World Championship ระหว่างวันที่ 18 – 26 กุมภาพันธ์ 2566 ที่สโมสรราชณวรุณในพระบรมราชูปถัมภ์ เขาพระตําหนัก พัทยา จังหวัดชลบุรี สะท้อนถึงศักยภาพของนักกีฬาที่สามารถทําผลงานได้อย่างดีเยี่ยม และประสบความสําเร็จเป็นครั้งแรกในรายการนี้
โฆษกประจําสํานักนายกรัฐมนตรี กล่าวว่า จากการแข่งขันในรายการนี้ แบ่งการแข่งขันออกเป็น 4 รุ่น ได้แก่ 1. รุ่นแอพเพรนทิส (Apprentice) 2. รุ่นมาสเตอร์ (Master) 3. รุ่นแกรนด์ มาสเตอร์ (Grand Master) และ 4. รุ่นเกรท แกรนด์ มาสเตอร์ (Great Grand Master) แข่งขันทั้งหมด 12 รอบ โดยในรุ่นแอพเพรนทิส (Apprentice) ช่วงอายุ 30-44 ปี ท็อป จ่าโท กีรติ บัวลง นักกีฬาเรือใบของไทย สามารถคว้าเหรียญทอง จากการทําผลงานได้อย่างดีเยี่ยมมาตลอด โดยทําผลงานชนะเลิศเป็นอันดับ 1 ถึง 10 รอบในการนับคะแนนแข่งขัน 11 รอบ ทั้งนี้ มีนักกีฬาเข้าร่วมแข่งขันทั้งสิ้น 118 คน จาก 24 ประเทศ
“นายกรัฐมนตรีชื่นชมและยินดีกับนักกีฬาเรือใบของไทยที่สร้างชื่อเสียงและความภาคภูมิใจให้กับประเทศไทยได้อย่างต่อเนื่อง และขอบคุณหน่วยงานที่เกี่ยวข้องที่เป็นผู้อยู่เบื้องหลังการสนับสนุน การฝึกซ้อม ผลักดันให้นักกีฬาเรือใบของไทยประสบความสําเร็จ และเชื่อมั่นว่าความสําเร็จครั้งนี้จะเป็นกําลังใจ รวมทั้งเป็นแรงบันดาลใจให้กับนักกีฬาเรือใบไทยคนอื่น ๆ ได้ยึดเป็นแบบอย่างต่อไป ส่วนคนที่ผิดหวังจากการแข่งขันขอให้ถือเป็นประสบการณ์และตั้งใจฝึกซ้อมเพื่อชัยชนะในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม​ ให้การต้อนรับผู้บริหารสำนักงาน​ ก.พ.ร.​ ร่วมหารือแนวทางการขับเคลื่อนการพัฒนาระบบราชการระหว่าง​สำนักงาน​ ก.พ.ร.​ และกระทรวงยุติธรรม
วันอังคารที่ 28 กุมภาพันธ์ 2566
28/02/2566
ปลัดกระทรวงยุติธรรม​ ให้การต้อนรับผู้บริหารสํานักงาน​ ก.พ.ร.​ ร่วมหารือแนวทางการขับเคลื่อนการพัฒนาระบบราชการระหว่าง​สํานักงาน​ ก.พ.ร.​ และกระทรวงยุติธรรม
ปลัดกระทรวงยุติธรรม​ ให้การต้อนรับผู้บริหารสํานักงาน​ ก.พ.ร.​ ร่วมหารือแนวทางการขับเคลื่อนการพัฒนาระบบราชการระหว่าง​สํานักงาน​ ก.พ.ร.​ และกระทรวงยุติธรรม
ในวันอังคารที่ ๒๘ กุมภาพันธ์ ๒๕๖๖ เวลา ๐๙.๓๐ น. ณ​ ห้องประชุม​กระทรวง​ยุติธรรม​ ๑๐-๐๑​​ อาคาร​กระทรวง​ยุติธรรม นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย นายวัลลภ​ นาคบัว​ รองปลัดกระทรวงยุติธรรม​ นายสหการณ์ เพ็ชรนรินทร์ รองปลัดกระทรวงยุติธรรม​ นางอรัญญา ทองน้ําตะโก​ รองปลัดกระทรวงยุติธรรม​ พันตํารวจโท​ ประวุธ วงศ์สีนิล​ รองปลัดกระทรวงยุติธรรม​ และผู้บริหารกระทรวงยุติธรรม​ ให้การต้อนรับคณะผู้บริหารสํานักงานคณะกรรมการพัฒนาระบบราชการ​ (ก.พ.ร.)​ นําโดย​ นางสาวอ้อนฟ้า​ เวชชาชีวะ​ เลขาธิการ​ ก.พ.ร.​ เพื่อหารือแนวทางการขับเคลื่อนการพัฒนาระบบราชการระหว่างสํานักงาน​ ก.พ.ร.​ และกระทรวงยุติธรรม
โดยปลัดกระทรวงยุติธรรม​ ​ได้นําเสนอนโยบายการพัฒนาระบบราชการของกระทรวงยุติธรรม​ โดยมีใจความสําคัญตอนหนึ่ง​ ว่า​ กระทรวงยุติธรรมให้ความสําคัญกับการพัฒนาระบบราชการมาอย่างต่อเนื่อง โดยถ่ายทอดนโยบายการพัฒนาระบบราชการตามเป้าหมายที่รัฐบาลกําหนดไว้ โดยการเชื่อมโยงแผนยุทธศาสตร์ในระดับต่าง ๆ ไปสู่แผนปฏิบัติการ รวมทั้งกําชับไปยังเจ้าหน้าที่ในส่วนการปฏิบัติเพื่อการขับเคลื่อนตัวชี้วัด การพัฒนาการบริหาร ตลอดจนการพัฒนากระบวนการทํางาน เพื่อให้มีการปรับปรุงระบบการทํางานในกระทรวงยุติธรรมอย่างต่อเนื่อง ซึ่งจะนําไปสู่จุดหมายสูงสุด คือ การอํานวยความยุติธรรมให้กับประชาชน โดยยึดประชาชนเป็นศูนย์กลาง
ทั้งนี้​ จากการหารือร่วมกัน​ สํานักงาน​ ก.พ.ร. ได้ถ่ายทอดองค์ความรู้เกี่ยวกับแนวทางการขับเคลื่อนการพัฒนาระบบราชการให้แก่ข้าราชการและเจ้าหน้าที่ของกระทรวงยุติธรรม พร้อมทั้งได้ให้ทิศทางการพัฒนาระบบราชการในประเด็นที่สําคัญ​ ได้แก่​ การพัฒนาบริการภาครัฐและการพัฒนาประสิทธิภาพภาครัฐเพื่อประชาชน​ การขับเคลื่อน​ Strategic KPIs &​ Joint KPIs การเพิ่มประสิทธิภาพองค์กรมหาชนในกํากับ​ และการปรับปรุงแนวทางการแบ่งส่วนราชการภายในกรม​ รวมทั้งการเปิดโอกาสให้ส่วนราชการได้ขอรับคําปรึกษาและคําแนะนําเกี่ยวกับการพัฒนาระบบราชการ
รัฐบาลไทย-ข่าวทำเนียบรัฐบาล-เปิดตำนานสัญลักษณ์รูปปูนปั้นประตูใหญ่หน้ากระทรวงกลาโหม
วันศุกร์ที่ 24 กุมภาพันธ์ 2566
เปิดตํานานสัญลักษณ์รูปปูนปั้นประตูใหญ่หน้ากระทรวงกลาโหม
...
รัฐบาลไทย-ข่าวทำเนียบรัฐบาล-กรมทางหลวง ดำเนินโครงการก่อสร้างขยายทางหลวงหมายเลข 3056 สาย ตำบลบ้านหว้า - อำเภอภาชี จังหวัดพระนครศรีอยุธยา คาดว่าจะแล้วเสร็จปลายปี 2566 เพิ่มศักยภาพโครงข่ายคมนาคมสู่ภาคกลาง
วันพฤหัสบดีที่ 23 กุมภาพันธ์ 2566
กรมทางหลวง ดําเนินโครงการก่อสร้างขยายทางหลวงหมายเลข 3056 สาย ตําบลบ้านหว้า - อําเภอภาชี จังหวัดพระนครศรีอยุธยา คาดว่าจะแล้วเสร็จปลายปี 2566 เพิ่มศักยภาพโครงข่ายคมนาคมสู่ภาคกลาง
.....
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ดําเนินโครงการก่อสร้างขยายทางหลวงหมายเลข 3056 สาย ตําบลบ้านหว้า - อําเภอภาชี ให้เป็น 4 ช่องจราจร ตลอดสาย โดยมีความคืบหน้าแล้วร้อยละ 90 ในพื้นที่จังหวัดพระนครศรีอยุธยา ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาด้านคมนาคมและระบบโลจิสติกส์ทางหลวงหมายเลข 3056 สาย ตําบลบ้านหว้า - อําเภอภาชี เป็นส่วนหนึ่งของทางหลวงแผ่นดินที่สําคัญที่กระจายโครงข่ายการคมนาคมสู่ภาคกลาง เนื่องจากเป็นทางหลวงขนาด 2 ช่องจราจร และมีบางช่วงได้ก่อสร้างเป็นทางขนาด 4 ช่องจราจร เสร็จเรียบร้อยแล้ว ดังนั้น เพื่อเป็นการป้องกันการจราจรติดขัดเนื่องจากปัญหาคอขวด รวมทั้งเป็นการเติมเต็มโครงข่ายทางหลวงให้เป็น 4 ช่องจราจรตลอดสาย กรมทางหลวงจึงได้ดําเนินการก่อสร้างขยายสายทางดังกล่าว ดังนี้
ตอนที่ 1 กม. ที่ 0+000 - 5+523 ขยายจาก 2 ช่องจราจร เป็น 6 ช่องจราจร (ไป - กลับ ข้างละ 3 ช่องจราจร)อยู่ระหว่างการก่อสร้าง คาดว่าจะแล้วเสร็จประมาณปลายปี 2566
ตอนที่ 2 กม. ที่ 15+132 - 22+882 ก่อสร้างแล้วเสร็จ ขยายจาก 2 ช่องจราจร เป็น 4 ช่องจราจร (ไป - กลับ ข้างละ 2 ช่องจราจร) รวมระยะทางตลอดสายประมาณ 12 กิโลเมตร วงเงินงบประมาณ 902.4880 ล้านบาท ลักษณะเป็นมาตรฐานทางชั้นพิเศษ มีผิวทาง และไหล่ทางเป็นคอนกรีต หนา 28 เซนติเมตร ช่องจราจรกว้างช่องละ 3.50 เมตร ไหล่ทางกว้าง 2.50 เมตร เกาะกลางเป็นแบบแบริเออร์คอนกรีต พร้อมติดตั้งไฟฟ้าแสงสว่างและอุปกรณ์อํานวยความปลอดภัย ซึ่งจะทําให้สายทางนี้มีขนาด 4 ช่องจราจรต่อเนื่องตลอดสายทางอย่างสมบูรณ์
ทั้งนี้ เมื่อโครงการก่อสร้างดังกล่าวแล้วเสร็จ จะเป็นเส้นทางที่สําคัญต่อเศรษฐกิจการค้า เป็นโครงการสร้างพื้นฐานสําคัญในการอํานวยความสะดวกให้ประชาชนในพื้นที่แหล่งผลิตสินค้า ทั้งภาคเกษตร อุตสาหกรรม และการขนส่งสินค้าได้รับความสะดวก ประหยัดเวลา และมีความปลอดภัยในชีวิตและทรัพย์สินมากยิ่งขึ้น ซึ่งเป็นนโยบายหลักของรัฐบาลและ ทล. ในการนําความเจริญมาสู่ทุกภูมิภาคและประเทศชาติต่อไป
ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รพ.สรรพสิทธิประสงค์ จ.อุบลราชธานี เตรียมใช้ที่รพ.พระศรีมหาโพธิ์ กรมสุขภาพจิต ขยายศักยภาพบริการผู้ป่วยอีก 300 เตียง
วันอาทิตย์ที่ 26 กุมภาพันธ์ 2566
รพ.สรรพสิทธิประสงค์ จ.อุบลราชธานี เตรียมใช้ที่รพ.พระศรีมหาโพธิ์ กรมสุขภาพจิต ขยายศักยภาพบริการผู้ป่วยอีก 300 เตียง
ปลัดกระทรวงสาธารณสุข เป็นประธานการประชุมขยายศักยภาพการให้บริการโรงพยาบาลสรรพสิทธิประสงค์ จังหวัดอุบลราชธานี วางแผนใช้ที่ดินส่วนหนึ่งของโรงพยาบาลพระศรีมหาโพธิ์ สังกัดกรมสุขภาพจิต ขยายและพัฒนาศักยภาพการบริการทั้งโรคทั่วไปและโรคเฉพาะทาง อีก 300 เตียง
ปลัดกระทรวงสาธารณสุข เป็นประธานการประชุมขยายศักยภาพการให้บริการโรงพยาบาลสรรพสิทธิประสงค์จังหวัดอุบลราชธานี วางแผนใช้ที่ดินส่วนหนึ่งของโรงพยาบาลพระศรีมหาโพธิ์ สังกัดกรมสุขภาพจิต ขยายและพัฒนาศักยภาพการบริการทั้งโรคทั่วไปและโรคเฉพาะทาง อีก 300 เตียง รองรับผู้ป่วยในจังหวัดอุบลราชธานีและจังหวัดในเขตสุขภาพที่ 10
วันนี้ (26 กุมภาพันธ์ 2566) ที่โรงพยาบาลพระศรีมหาโพธิ์ จังหวัดอุบลราชธานี นายแพทย์โอภาส การย์กวินพงศ์ปลัดกระทรวงสาธารณสุข พร้อมด้วย นายแพทย์ทวีศิลป์ วิษณุโยธิน รองปลัดกระทรวงสาธารณสุข นายแพทย์สมฤกษ์จึงสมาน ผู้ตรวจราชการกระทรวงสาธารณสุข เขตสุขภาพที่ 10 นายแพทย์ธิติ แสวงธรรม รองอธิบดีกรมสุขภาพจิตและคณะผู้บริหารกระทรวงสาธารณสุข ร่วมประชุมแผนขยายศักยภาพการให้บริการของโรงพยาบาลสรรพสิทธิประสงค์เพื่อรองรับความต้องการบริการสุขภาพของประชาชนในจังหวัดอุบลราชธานีและจังหวัดในเขตสุขภาพที่ 10
นายแพทย์โอภาสกล่าวว่า โรงพยาบาลสรรพสิทธิประสงค์เป็นโรงพยาบาลระดับตติยภูมิที่มีศักยภาพการให้บริการขั้นสูงโดยแพทย์ผู้เชี่ยวชาญครบทุกสาขา มีเตียงให้บริการในระบบ 1,133 เตียง อัตราครองเตียงของผู้ป่วย 92.44% ให้บริการผู้ป่วยนอกวันละเกือบ 3,000 ราย ผู้ป่วยในวันละ 1,000 ราย และยังรับส่งต่อผู้ป่วยจากโรงพยาบาลในเขตสุขภาพที่ 10 (อุบลราชธานี ศรีสะเกษ ยโสธร อํานาจเจริญ และ มุกดาหาร) นอกจากปัญหาความแออัดในการรับบริการ ยังอาจไม่ปลอดภัยหากเกิดเหตุฉุกเฉินเนื่องจากการลําเลียงผู้ป่วยเป็นไปด้วยความลําบาก ในการประชุมคณะรัฐมนตรีนอกสถานที่ ครั้งที่ 5/2561 จึงมีมติให้ขยายศักยภาพบริการของโรงพยาบาลสรรพสิทธิประสงค์ และกระทรวงสาธารณสุขได้มีข้อสั่งการ เมื่อวันที่ 17 ตุลาคม 2565 ให้ขยายพื้นที่ให้บริการของโรงพยาบาลสรรพสิทธิประสงค์ ตามนโยบายที่มุ่งเน้นให้ประชาชนได้รับบริการทางการแพทย์ที่มีคุณภาพ สะดวก รวดเร็ว ปลอดภัย ลดความแออัด และลดระยะเวลารอคอย โดยให้ใช้ที่ดินส่วนหนึ่งบริเวณด้านหลังโรงพยาบาลพระศรีมหาโพธิ์ สร้างเป็นโรงพยาบาลทั่วไปขนาด 300 เตียง ให้บริการด้านอายุรกรรม ศัลยกรรม กระดูกและข้อ เวชกรรมฟื้นฟู รวมถึงกลุ่มโรคเฉพาะทาง เช่น ผู้ป่วยสูงอายุ, ผู้ป่วยภาวะสมองเสื่อม/มีความผิดปกติทางจิตใจ (Neuropsychiatric and Mental Health Disorders) และเวชศาสตร์ฟื้นฟู ( Rehabilitation )
นอกจากนี้ ยังมีแผนพัฒนาโรงพยาบาลแม่และเด็กสรรพสิทธิประสงค์ ในพื้นที่แจระแม 12 ไร่ จากขนาด 100 เตียง เป็นขนาด 250 เตียง และยกระดับโรงพยาบาลสรรพสิทธิประสงค์ ให้เป็นระดับ A+ Hospital มีศูนย์ความเป็นเลิศทางการแพทย์ (Excellence center) โดยร่วมมือกับโรงพยาบาลในเขตสุขภาพที่ 10 เป็นเครือข่ายการรักษา มีการปรับโครงสร้างภายใน ลดเตียงสามัญลงเพื่อลดความแออัด และเพิ่มศักยภาพ
การให้บริการประชาชนได้มากขึ้น
***************************************** 26 กุมภาพันธ์ 2566
รัฐบาลไทย-ข่าวทำเนียบรัฐบาล-โครงการบ้านล้านหลัง ระยะที่ 3 ให้สินเชื่อซื้อบ้านรายละไม่เกิน 1.5 ล้านบาท
วันอังคารที่ 28 กุมภาพันธ์ 2566
โครงการบ้านล้านหลัง ระยะที่ 3 ให้สินเชื่อซื้อบ้านรายละไม่เกิน 1.5 ล้านบาท
วันศุกร์ที่ 24 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนให้ประชาชนมีที่อยู่อาศัยเป็นของตนเอง
จึงเห็นชอบโครงการสินเชื่อเพื่อที่อยู่อาศัยแห่งรัฐ หรือ โครงการบ้านล้านหลังระยะที่ 3
โดยเป็นการสนับสนุนสินเชื่อสูงสุดรายละ 1,500,000 บาท/หน่วย สําหรับประชาชนผู้มีรายได้น้อย
กลุ่มคนวัยทํางาน หรือกําลังเริ่มต้นสร้างครอบครัว
ให้สามารถมีที่อยู่อาศัยเป็นของตนเองได้ในราคาที่เหมาะสมกับศักยภาพ ระยะเวลากู้ยืมสูงสุดไม่เกิน 40 ปี
อัตราดอกเบี้ยคงที่ร้อยละ 3 ต่อปีในช่วง 5 ปีแรก ฟรีค่าธรรมเนียมประเมินราคาหลักประกัน สูงสุด 2,300
บาท และค่าจดทะเบียนนิติกรรมจํานองร้อยละ 1 ของวงเงินจํานอง ผู้สนใจยื่นคําขอสินเชื่อได้ตั้งแต่บัดนี้ – 30
ธ.ค.2568 ที่ ธอส. ทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จังหวัดพิษณุโลก ยก “โครงการหนึ่งตำบล หนึ่งหมู่บ้านยั่งยืน (Sustainable Village)” เป็นวาระสำคัญของจังหวัด พร้อมส่งเสริมหมู่บ้านที่มีความเข้มแข็งเป็นพี่เลี้ยงพัฒนาหมู่บ้านข้างเคียง
วันพุธที่ 1 มีนาคม 2566
01/03/2566
จังหวัดพิษณุโลก ยก “โครงการหนึ่งตําบล หนึ่งหมู่บ้านยั่งยืน (Sustainable Village)” เป็นวาระสําคัญของจังหวัด พร้อมส่งเสริมหมู่บ้านที่มีความเข้มแข็งเป็นพี่เลี้ยงพัฒนาหมู่บ้านข้างเคียง
จังหวัดพิษณุโลก ยก “โครงการหนึ่งตําบล หนึ่งหมู่บ้านยั่งยืน (Sustainable Village)” เป็นวาระสําคัญของจังหวัด พร้อมส่งเสริมหมู่บ้านที่มีความเข้มแข็งเป็นพี่เลี้ยงพัฒนาหมู่บ้านข้างเคียงให้เข้มแข็งอย่างยั่งยืน
เมื่อวันที่ 28 ก.พ. 66 นายภูสิต สมจิตต์ ผู้ว่าราชการจังหวัดพิษณุโลก เปิดเผยว่า กระทรวงมหาดไทยได้น้อมนําพระดําริ “หมู่บ้านยั่งยืน” ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา สู่การขับเคลื่อน “โครงการหนึ่งตําบล หนึ่งหมู่บ้านยั่งยืน (Sustainable Village)” เพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวาระทรงเจริญพระชนมายุครบ 3 รอบ 36 พรรษา ในวันที่ 8 มกราคม 2566 เพื่อส่งเสริมและสนับสนุนการพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ํา พร้อมทั้งขับเคลื่อนเป้าหมายการพัฒนาอย่างยั่งยืน (Sustainable Development Goals: SDGs) ด้วยการน้อมนําหลักปรัชญาของเศรษฐกิจพอเพียงมาประยุกต์ใช้ ภายใต้เป้าหมายการสร้างความยั่งยืนในทุกมิติ ทั้งสังคม เศรษฐกิจและสิ่งแวดล้อม โดยมีคณะกรรมการหมู่บ้าน (กม.)/คณะกรรมการกลางของหมู่บ้านอาสาพัฒนา และป้องกันตนเอง (อพป./คณะกรรมการชุมชน เป็นกลไกหลักในการขับเคลื่อนร่วมกับ 7 ภาคีเครือข่าย ได้แก่ ภาครัฐ ภาคศาสนา ภาควิชาการ ภาคเอกชน ภาคประชาสังคม ภาคสื่อสารมวลชน และภาคประชาชน บูรณาการการทํางานร่วมกันเพื่อให้ "หมู่บ้านยั่งยืน" (Sustainable Village) เกิดผลเป็นรูปธรรม และสามารถทําให้พี่น้องประชาชนได้สร้างเศรษฐกิจจากฐานรากอย่างยังยืน
“เมื่อวานนี้ (27 ก.พ. 66) ในการประชุมคณะกรมการจังหวัด และหัวหน้าส่วนราชการจังหวัดพิษณุโลก ครั้งที่ 2/2566 ที่ห้องประชุมพระพุทธชินราช ศาลากลางจังหวัดพิษณุโลก ที่ประชุมได้มีมติเห็นชอบยกระดับนโยบายสําคัญและภารกิจสําคัญของกระทรวงมหาดไทย “โครงการหนึ่งตําบล หนึ่งหมู่บ้านยั่งยืน (Sustainable Village)” ให้เป็นวาระสําคัญของจังหวัดพิษณุโลก พร้อมทั้งมีมติให้ดําเนินการคัดเลือกหมู่บ้านที่มีความเข้มแข็ง ตําบลละ 1 หมู่บ้าน (หนึ่งตําบล หนึ่งหมู่บ้านเข้มแข็ง) รวม 92 หมู่บ้าน 1 ชุมชน เป็นแบบอย่างในการพัฒนาหมู่บ้าน เพื่อทําหน้าที่เป็นพี่เลี้ยง ให้คําปรึกษา ในการพัฒนาหมู่บ้านข้างเคียงและหมู่บ้านอื่น ๆ เพื่อให้ประชาชนที่เป็นสมาชิกในหมู่บ้านได้มีคุณภาพชีวิตที่ดีในทุกมิติ” ผวจ.พิษณุโลก กล่าวเน้นย้ํา
นายภูสิต สมจิตต์ ผู้ว่าราชการจังหวัดพิษณุโลก กล่าวเพิ่มเติมว่า จังหวัดพิษณุโลกได้กําหนดแนวทางการขับเคลื่อนโครงการหนึ่งตําบล หนึ่งหมู่บ้านยั่งยืน (Sustainable Village) โดยจะขยายผลอีก 864 หมู่บ้าน 62 ชุมชน ครอบคลุมทุกหมู่บ้าน รวม 1,048 หมู่บ้าน 64 ชุมชน ซึ่งจะได้มีการประเมินความสุขมวลรวมของหมู่บ้าน (Gross Village Happiness : GVH) และประเมินศักยภาพการพัฒนาหมู่บ้านตามตัวชี้วัด ก่อนการดําเนินการขับเคลื่อนพัฒนาหมู่บ้านยั่งยืนตามโครงการฯ เพื่อใช้ในการติดตามประเมินผล และคณะทํางานติดตามประเมินผลฯ จังหวัดพิษณุโลก จะใช้การประเมิน GVH และศักยภาพการพัฒนาหมู่บ้าน เป็นตัวชี้วัดในการติดตามประเมินผลระหว่างดําเนินการ และหลังการขับเคลื่อนพัฒนาหมู่บ้านด้วย
รัฐบาลไทย-ข่าวทำเนียบรัฐบาล-เชิญชวนร่วมชมคอนเสิร์ตผู้พิการทางสายตา จัดโดยนักศึกษาสถานบันพระปกเกล้าหวังสร้างแรงขับเคลื่อนให้สังคมเห็นศักยภาพผู้พิการ พร้อมพบปะศิลปินชั้นนำ อาทิตย์ ที่ 26 ก.พ.นี้
วันเสาร์ที่ 25 กุมภาพันธ์ 2566
25/02/2566
เชิญชวนร่วมชมคอนเสิร์ตผู้พิการทางสายตา จัดโดยนักศึกษาสถานบันพระปกเกล้าหวังสร้างแรงขับเคลื่อนให้สังคมเห็นศักยภาพผู้พิการ พร้อมพบปะศิลปินชั้นนํา อาทิตย์ ที่ 26 ก.พ.นี้
เชิญชวนร่วมชมคอนเสิร์ตผู้พิการทางสายตา จัดโดยนักศึกษาสถานบันพระปกเกล้าหวังสร้างแรงขับเคลื่อนให้สังคมเห็นศักยภาพผู้พิการ พร้อมพบปะศิลปินชั้นนํา อาทิตย์ ที่ 26 ก.พ.นี้ ที่อุทยานเบญจสิริ ฟรี ไม่มีค่าใช้จ่าย
วันนี้ (25 ก.พ. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในวันอาทิตย์ ที่ 26 ก.พ. 66 ที่จะถึงนี้สถาบันพระปกเกล้า โดยผู้เข้ารับการศึกษาในหลักสูตรผู้นํายุคใหม่ในระบอบประชาธิปไตย รุ่นที่ 12 (ปนป.12) (กลุ่มกวาง) ได้ร่วมกับคณะดนตรี มหาวิทยาลัยอัสสัมชัญโดยการสนับสนุนสถานที่จากกรุงเทพมหานคร จะจัดให้มีคอนเสิร์ต “เห็นด้วยหู รู้ด้วยใจ” เปิดพื้นที่ให้ผู้พิการทางสายตา ได้นําเสนอผลงานและความสามารถด้านดนตรีสู่สาธารณะ และในงานนี้ผู้พิการทางสายตาจะได้แสดงความสามารถทางด้านดนตรีร่วมกับศิลปินชั้นนําของประเทศด้วย ณ อุทยานเบญจสิริ (ข้างห้างสรรพสินค้าเอ็มโพเรียม) ในเวลา 17.00 – 21.00 น.
จึงขอเชิญชวนประชาชนผู้สนใจร่วมรับชมคอนเสิร์ตและให้กําลังใจกับผู้พิการทางสายตา ตามวัน เวลา และสถานที่ดังกล่าว ฟรี ไม่มีค่าใช้จ่ายใดๆ พร้อมกันนี้ ผู้ร่วมงานจะได้รับชมการแสดงจากศิลปินชั้นนําของประเทศ อาทิ คุณว่าน ธนกฤต, วง Season Five, วง Playground, วง Pause, คุณโปเต้ นักร้องนําวง Mean, คุณแหนม รณเดช, คุณกันกัน เจ้าของบทเพลง วาฬเกยตื้น และศิลปินชั้นนําอื่นๆ อีกมากมาย
น.ส.ไตรศุลี กล่าวว่า คอนเสิร์ต“เห็นด้วยหู รู้ด้วยใจ” เป็นส่วนหนึ่งของโครงงานเชิงปฏิบัติของหลักสูตร ปนป.12 สถาบันพระปกเกล้า ที่ได้นําความรู้ที่ได้จากหลักสูตรไปประยุกต์ใช้ในการปฏิบัติจริง ดึงศักยภาพความเป็นผู้นําไปขับเคลื่อนโครงงานที่เกิดประโยชน์ต่อสังคม ซึ่งครั้งนี้มุ่งเน้นไปที่แนวคิดการลดความเหลื่อมล้ําในสังคม โดยใช้ดนตรีเป็นสื่อกลาง ให้โอกาสผู้พิการทางสายตานําเสนอผลงานด้านดนตรีออกสู่สาธารณะ
รวมทั้ง เป็นการสร้างแรงขับเคลื่อนหรือแรงกระเพื่อมในสังคมไทยให้ยอมรับความสามารถด้านดนตรีของผู้พิการทางสายตา ว่าสามารถสร้างผลงานที่มีมาตรฐานและความเป็นมืออาชีพได้เทียบเท่าศิลปินซึ่งเป็นคนปกติที่ไม่มีความบกพร่องใดๆ และสามารถสร้างความสุขและความบันเทิงให้กับผู้คนในสังคมได้ไม่ด้อยไปกว่าคนปกติด้วย
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษา’ เปิดสัมมนาหนุนนายจ้างพัฒนาฝีมือลูกจ้าง รับสิทธิประโยชน์จากกองทุนพัฒนาฝีมือแรงงาน เพิ่มขีดความสามารถแข่งขันของประเทศ
วันพฤหัสบดีที่ 23 กุมภาพันธ์ 2566
23/02/2566
รมว.สุชาติ ส่ง ‘ที่ปรึกษา’ เปิดสัมมนาหนุนนายจ้างพัฒนาฝีมือลูกจ้าง รับสิทธิประโยชน์จากกองทุนพัฒนาฝีมือแรงงาน เพิ่มขีดความสามารถแข่งขันของประเทศ
รมว.สุชาติ ส่ง ‘ที่ปรึกษา’ เปิดสัมมนาหนุนนายจ้างพัฒนาฝีมือลูกจ้าง รับสิทธิประโยชน์จากกองทุนพัฒนาฝีมือแรงงาน เพิ่มขีดความสามารถแข่งขันของประเทศ
วันที่23กุมภาพันธ์2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดโครงการสัมมนาเรื่องสิทธิประโยชน์จากกองทุนพัฒนาฝีมือแรงงานภายใต้พระราชบัญญัติส่งเสริมการพัฒนาฝีมือแรงงานพ.ศ. 2545และที่แก้ไขเพิ่มเติมประจําปีงบประมาณพ.ศ.2566โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีและผู้เข้าร่วมสัมมนาร่วมต้อนรับณห้องประชุมเดอะการ์เด้นชั้น2โรงแรมลองบีชชะอําตําบลชะอําอําเภอชะอําจังหวัดเพชรบุรี
นางธิวัลรัตน์กล่าวว่ารัฐบาลภายใต้การนําของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกํากับดูแลของท่านสุชาติชมกลิ่นรัฐมนตรีว่าการกระทรวงแรงงานมีความห่วงใยต่อแรงงานทุกกลุ่มรวมทั้งสถานประกอบกิจการโดยเฉพาะสถานประกอบกิจการที่อยู่ในข่ายบังคับตามพระราชบัญญัติส่งเสริมการพัฒนาฝีมือแรงงานพ.ศ. 2545ซึ่งได้รับผลกระทบจากสถานการณ์การแพร่ระบาดของโควิด-19จึงมีนโยบายให้กรมพัฒนาฝีมือแรงงานช่วยเหลือสถานประกอบกิจการที่ดําเนินการตามพ.ร.บ.ในปีพ.ศ. 2565 โดยปรับลดจํานวนลูกจ้างที่ต้องพัฒนาทักษะฝีมือจากเดิมไม่น้อยกว่าร้อยละ50เป็นไม่น้อยกว่าร้อยละ30ไม่ต้องส่งเงินสมทบเข้ากองทุนพัฒนาฝีมือแรงงาน ลดอัตราการส่งเงินสมทบเข้ากองทุนพัฒนาฝีมือแรงงานจากเดิมอัตราร้อยละ1เหลือร้อยละ0.5และขยายระยะเวลาการยื่นขอรับรองหลักสูตรจากเดิมภายใน60วันเป็นภายใน90วันเป็นต้น
นางธิวัลรัตน์กล่าวต่อว่าการสัมมนาในครั้งนี้จัดขึ้นโดยสถาบันพัฒนาฝีมือแรงงาน35เพชรบุรีมีวัตถุประสงค์เพื่อให้ผู้เข้าร่วมสัมมนาได้รับความรู้ความเข้าใจสามารถดําเนินการตามแนวทางการปฏิบัติงานได้ถูกต้องและสถานประกอบกิจการได้รับสิทธิประโยชน์สูงสุดจากพระราชบัญญัติส่งเสริมการพัฒนาฝีมือแรงงานฉบับนี้เนื่องจากพระราชบัญญัติส่งเสริมการพัฒนาฝีมือแรงงานนั้นเป็นกลไกสําคัญอย่างยิ่งในการพัฒนาฝีมือแรงงานให้สอดคล้องกับยุทธศาสตร์ชาติ20ปี“ด้านการพัฒนาและเสริมสร้างศักยภาพทรัพยากรมนุษย์”เพื่อเพิ่มผลิตภาพแรงงานให้แก่สถานประกอบกิจการตอบสนองการเพิ่มขีดความสามารถในการแข่งขันของประเทศโดยให้ผู้ประกอบกิจการมีส่วนร่วมในการพัฒนาทักษะฝีมือแก่ลูกจ้างของตนเองให้มีความรู้ความสามารถในการปฏิบัติงานรวมทั้งพัฒนาปรับปรุงงานให้มีประสิทธิภาพมากยิ่งขึ้นโดยสถานประกอบกิจการได้รับการยกเว้นภาษีเงินได้สําหรับค่าใช้จ่ายที่ใช้ในการจัดฝึกอบรมรวมทั้งได้รับสิทธิและประโยชน์อื่นๆอีกด้วย
+++++++++++++++++++
กองเผยแพร่และประชาสัมพันธ์
23 กุมภาพันธ์2566
รัฐบาลไทย-ข่าวทำเนียบรัฐบาล-ผู้ตรวจทาวันฯ เยี่ยมชมการดูแลชุมชนรอบเหมืองแร่ของสถานประกอบการเหมืองแร่ จังหวัดกาญจนบุรี
วันพฤหัสบดีที่ 23 กุมภาพันธ์ 2566
23/02/2566
ผู้ตรวจทาวันฯ เยี่ยมชมการดูแลชุมชนรอบเหมืองแร่ของสถานประกอบการเหมืองแร่ จังหวัดกาญจนบุรี
นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม เยี่ยมชมการดูแลชุมชนรอบเหมืองแร่ของสถานประกอบการเหมืองแร่ จังหวัดกาญจนบุรี
เมื่อวันที่ 22 กุมภาพันธ์ 2566 เวลา 14.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม พร้อมคณะ ลงพื้นที่ตรวจเยี่ยมและให้คําปรึกษา ห้างหุ้นส่วนจํากัด ศิลาเขาน้อย ประกอบกิจการเหมืองแร่ ผลิตและจําหน่ายแร่โดโลไมท์และหินอุตสาหกรรมก่อสร้าง ตั้งอยู่พื้นที่ตําบลเขาน้อย อําเภอท่าม่วง จังหวัดกาญจนบุรี และเข้าเยี่ยมชมกลุ่มแปรรูปผลิตภัณฑ์จากไผ่ ณ ศูนย์เรียนรู้สวนไผ่คุณน้อย ตําบลเขาน้อย อําเภอท่าม่วง จังหวัดกาญจนบุรี เป็นการดูแลชุมชนรอบเหมืองแร่ การดูแลรักษาสิ่งแวดล้อมด้วยเพื่อเตรียมทําค่าความเป็นกลางทางคาร์บอน (Carbon Neutrality) ด้วยการปลูกไผ่พื้นเมืองดูดซับคาร์บอน และมาเป็นวัตถุดิบ ยกระดับผลิตภัณฑ์ในพื้นที่ถึง 70 ไร่ โดยมีการคํานวณการลดคาร์บอนได้ถึง 1 ตันต่อไร่ต่อปี รวมถึงการกระจายรายได้ให้กับชุมชน โดยการเป็นศูนย์เรียนรู้การปลูกไผ่ สนับสนุนให้คนในชุมชนเข้ามาเรียนรู้ เพื่อต่อยอดอาชีพให้กับคนในชุมชน โดยมอบหมายให้สํานักงานอุตสาหกรรมจังหวัดกาญจนบุรี เข้าให้คําปรึกษามาตรการส่งเสริมการลงทุนเพื่อพัฒนาชุมชนและสังคมของBOI (สิทธิประโยชน์ยกเว้นภาษี) และช่วยพัฒนาผลิตภัณฑ์บรรจุภัณฑ์ของศูนย์เรียนรู้ พร้อมช่วยประชาสัมพันธ์ให้เป็นที่รู้จักต่อไป
รัฐบาลไทย-ข่าวทำเนียบรัฐบาล-“สาธิต” วางศิลาฤกษ์อาคารสำนักงานสาธารณสุข จ.ระยอง เป็นหน่วยประสานการพัฒนาบริการรองรับเขตพัฒนาพิเศษภาคตะวันออก
วันพฤหัสบดีที่ 23 กุมภาพันธ์ 2566
“สาธิต” วางศิลาฤกษ์อาคารสํานักงานสาธารณสุข จ.ระยอง เป็นหน่วยประสานการพัฒนาบริการรองรับเขตพัฒนาพิเศษภาคตะวันออก
รัฐมนตรีช่วยว่าการกระทรวงสาธารณสุข เป็นประธานวางศิลาฤกษ์อาคารสํานักงานสาธารณสุขจังหวัดระยอง 5 ชั้น เป็นหน่วยประสานการพัฒนาระบบบริการ อํานวยความสะดวกให้กับประชาชนเข้าถึงบริการได้สะดวกยิ่งขึ้น รองรับพื้นที่เขตพัฒนาพิเศษภาคตะวันออก
วันนี้ (23 กุมภาพันธ์ 2566) ที่สํานักงานสาธารณสุขจังหวัดระยอง อ.เมือง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะ เป็นประธานพิธีวางศิลาฤกษ์อาคารสํานักงานสาธารณสุขจังหวัดระยอง 5 ชั้น โดยมีนายแพทย์มนู ศุกลสกุลสาธารณสุขนิเทศก์ เขตสุขภาพที่ 6 นายไตรภพ วงศ์ไตรรัตน์ ผู้ว่าราชการจังหวัดระยอง นายสุนทร เหรียญภูมิการกิจ นายแพทย์สาธารณสุขจังหวัดระยอง นายแพทย์ภูษิต ทรัพย์สมพล ผู้อํานวยการโรงพยาบาลศูนย์ระยอง หน่วยงานที่เกี่ยวข้อง และเจ้าหน้าที่ เข้าร่วมพิธี
ดร.สาธิต กล่าวว่า กระทรวงสาธารณสุขมีนโยบายพัฒนาระบบบริการสุขภาพพื้นที่ภาคตะวันออก เนื่องจากเป็นเขตเศรษฐกิจพิเศษของประเทศ มีการกําหนดให้ชายฝั่งทะเลภาคตะวันออกเป็นประตูทางออกให้กับภาคตะวันออกเฉียงเหนือในการส่งสินค้าออกไปจําหน่ายต่างประเทศ เป็นที่ตั้งของนิคมอุตสาหกรรมมีโรงแยกก๊าซธรรมชาติ กลุ่มอุตสาหกรรมปิโตรเคมี อุตสาหกรรมปุ๋ยเคมี ท่าเรือน้ําลึกขนส่งสินค้า และมีการวางแผนก่อสร้างรถไฟความเร็วสูงที่จะเชื่อมต่อสนามบินอู่ตะเภา ทําให้มีนักลงทุนและแรงงานต่างชาติเข้ามาทํางานจํานวนมาก ส่งผลให้มีผู้มารับบริการด้านการแพทย์และสาธารณสุขเพิ่มมากขึ้นด้วย กระทรวงสาธารณสุขจึงมีแผนขยายอาคารสํานักงาน 5 ชั้น เพื่อเป็นหน่วยประสานการพัฒนาระบบบริการ รองรับพื้นที่เขตพัฒนาพิเศษภาคตะวันออก ช่วยอํานวยความสะดวกในการติดต่อ ประสานงาน แก่ประชาชนและหน่วยงานที่เกี่ยวข้อง
ทั้งนี้ สํานักงานสาธารณสุขจังหวัดระยอง ได้รับจัดสรรงบประมาณรายจ่ายประจํางบประมาณ พ.ศ. 2566 รายการงบลงทุน อาคารสํานักงานสาธารณสุขจังหวัด เป็นอาคารคอนกรีตเสริมเหล็ก 5 ชั้น พื้นที่ใช้สอยประมาณ 3,520 ตารางเมตร วงเงินงบประมาณ 60,704,000 บาท เพื่อก่อสร้างทดแทนอาคารหลังเก่าที่มีสภาพทรุดโทรม ตามแผนงบลงทุน
************************************** 23 กุมภาพันธ์ 2566
รัฐบาลไทย-ข่าวทำเนียบรัฐบาล-สธ. จับมือภาคีเครือข่าย บูรณาการดูแลช่วยเหลือผู้สูงอายุแบบครบวงจร ครอบคลุมทุกมิติ
วันอังคารที่ 28 กุมภาพันธ์ 2566
สธ. จับมือภาคีเครือข่าย บูรณาการดูแลช่วยเหลือผู้สูงอายุแบบครบวงจร ครอบคลุมทุกมิติ
ปลัดกระทรวงสาธารณสุข เผยผลการดําเนินงานของกระทรวงสาธารณสุข ตามนโยบายสําคัญเร่งด่วนของรัฐบาลในการช่วยเหลือและบรรเทาความเดือดร้อนของประชาชน โดยบูรณาการร่วมกับภาคีเครือข่ายดูแลช่วยเหลือผู้สูงอายุแบบครบวงจร
ปลัดกระทรวงสาธารณสุข เผยผลการดําเนินงานของกระทรวงสาธารณสุข ตามนโยบายสําคัญเร่งด่วนของรัฐบาลในการช่วยเหลือและบรรเทาความเดือดร้อนของประชาชน โดยบูรณาการร่วมกับภาคีเครือข่ายดูแลช่วยเหลือผู้สูงอายุแบบครบวงจร ทั้งด้านสุขภาพ ความเป็นอยู่ การศึกษา รายได้ และบริการภาครัฐ เพื่อรองรับสังคมสูงวัยทุกมิติ
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยว่า จากข้อสั่งการของนายกรัฐมนตรีตามโครงการศึกษาดูงานติดตามการดําเนินงานตามนโยบายสําคัญเร่งด่วนของรัฐบาล เพื่อช่วยเหลือและบรรเทาความเดือดร้อนให้กับประชาชาชนด้านสุขภาพ กระทรวงสาธารณสุข ได้ร่วมมือกับหน่วยงานที่เกี่ยวข้อง อาทิ กระทรวงการพัฒนาสังคมและความมั่นคงของมนุษย์ กระทรวงมหาดไทย กระทรวงศึกษาธิการ กระทรวงดิจิทัลเพื่อเศรษฐกิจและสังคม กระทรวงแรงงาน กระทรวงการอุดมศึกษา วิทยาศาสตร์ วิจัยและนวัตกรรม จัดทีมบูรณาการให้ความช่วยเหลือและดูแลผู้สูงอายุแบบครบวงจร ครอบคลุมทุกมิติ ทั้งด้านสุขภาพ ความเป็นอยู่ การศึกษา รายได้ และบริการภาครัฐ
นอกจากนี้ ยังได้เดินหน้าพัฒนา 12 จังหวัดต้นแบบ “ครอบครัวมั่นคง สังคมสุขภาพดี” ได้แก่ จังหวัดพะเยา พิษณุโลก พิจิตร อ่างทอง เพชรบุรี ระยอง กาฬสินธุ์ สกลนคร บุรีรัมย์ อํานาจเจริญ สุราษฎร์ธานี และตรัง เพื่อเสริมสร้างและพัฒนาสุขภาวะระดับบุคคลและครอบครัวทุกกลุ่มวัย โดยใช้ฐานข้อมูลจากระบบบริหารจัดการข้อมูลการพัฒนาคนแบบชี้เป้า (Thai People Map and Analytics :TPMAP)ร่วมบูรณาการหน่วยงานระดับส่วนกลางผ่านกลไกคณะกรรมการ นําไปสู่หน่วยงานระดับภูมิภาค และโครงการขับเคลื่อนระบบการส่งเสริมสุขภาพดูแลผู้สูงอายุและผู้มีภาวะพึ่งพิงระยะยาวแบบบูรณาการ ผ่านกิจกรรมพัฒนาระบบการดูแลผู้สูงอายุระยะยาว (Long Term Care)และการดูแลผู้สูงอายุและผู้ป่วยระยะกลางในชุมชน (Intermediate Care in Community)
นอกจากนี้ ยังได้ขับเคลื่อนการพัฒนาศักยภาพบุคลากรผู้ดูแลผู้สูงอายุที่ป่วยระยะกลางและมีภาวะพึ่งพิงในชุมชน และผู้สูงอายุอายุในเรือนจํา ณ เรือนจํากลางคลองไผ่ จังหวัดนครราชสีมา โดยจัดอบรมเชิงปฏิบัติการพัฒนาศักยภาพและทักษะของผู้จัดการการดูแลผู้สูงอายุ (Care Manager)ในการดูแลสุขภาพผู้สูงอายุระยะยาวในเรือนจํา เพื่อรองรับสังคมสูงวัยในทุกมิติ และนําไปสู่การพัฒนาคุณภาพชีวิตผู้สูงอายุอย่างเป็นรูปธรรม
*****************************************28 กุมภาพันธ์2566
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีม MIND ตรวจเยี่ยมการดำเนินงาน สอจ.พะเยา ย้ำให้โรงงานเดินตามแนว 4 มิติ เพื่อให้ธุรกิจเกิดความเข้มแข็งและยั่งยืน
วันจันทร์ที่ 27 กุมภาพันธ์ 2566
27/02/2566
ปลัดฯ ณัฐพล นําทีม MIND ตรวจเยี่ยมการดําเนินงาน สอจ.พะเยา ย้ําให้โรงงานเดินตามแนว 4 มิติ เพื่อให้ธุรกิจเกิดความเข้มแข็งและยั่งยืน
การตรวจเยี่ยมการดําเนินงาน สอจ.พะเยา ให้โรงงานเดินตามแนว 4 มิติ เพื่อให้ธุรกิจเกิดความเข้มแข็งและยั่งยืน
จังหวัดพะเยา - วันที่ 24 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม ลงพื้นตรวจเยี่ยม พร้อมมอบนโยบายการดําเนินงาน แก่คณะผู้บริหาร ข้าราชการ และเจ้าหน้าที่ สํานักงานอุตสาหกรรมจังหวัดพะเยา พร้อมด้วย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม โดยมี นายพงษ์เกษม โพธิ์แก้ว อุตสาหกรรมจังหวัดพะเยา ให้การต้อนรับพร้อมนําเสนอรายงานภาพรวมการดําเนินงานของสํานักงานอุตสาหกรรมจังหวัดพะเยา ณ อุตสาหกรรมจังหวัดพะเยา
สอจ.พะเยา ตั้งอยู่ที่ตําบลแม่กา อําเภอเมืองพะเยา จังหวัดพะเยา สินค้าอุตสาหกรรมในจังหวัดส่วนใหญ่เป็นผลผลิตจากพืช การแปรรูปอาหาร และอุตสาหกรรมอโลหะ ปัจจุบันมีเจ้าหน้าที่รวม 18 คน โดยในปี 2566 มีแนวทางในการปฏิบัติงานโดยตอบสนองนโยบาย MIND ใช้ หัว และ ใจ ปั้นอุตสาหกรรมคู่ชุมชน มีแผนการดําเนินงานในด้านการพัฒนาศักยภาพผู้ประกอบการอุตสาหกรรมแปรรูปการเกษตร การส่งเสริมการแปรรูปสินค้าเกษตรเพื่อเพิ่มมูลค่าด้วยเทคโนโลยีและนวัตกรรม เป็นต้น
ปลัดกระทรวงอุตสาหกรรม ได้ให้คําแนะนําว่า การพัฒนาอุตสาหกรรม ต้องให้โรงงานอุตสาหกรรมเติบโตอย่างสมดุล ธุรกิจจึงจะเกิดความยั่งยืน โดยมีองค์ประกอบ 4 มิติ ประกอบด้วย ความสําเร็จของธุรกิจ การดูแลชุมชนและสังคม การรักษาสิ่งแวดล้อม และการกระจายรายได้สู่ชุมชน ซึ่งจะขาดอย่างหนึ่งอย่างใดไปไม่ได้ รวมถึงได้เน้นย้ําให้ สอจ. ประชาสัมพันธ์เชิญชวนสถานประกอบการต่าง ๆ สมัครเข้ารับการคัดเลือกรางวัลอุตสาหกรรม ประจําปี 2566 นอกจากนี้ สอจ. ควรพิจารณาบทบาทภารกิจของหน่วยงาน เพื่อให้การส่งเสริม สนับสนุนและพัฒนาโรงงานอุตสาหกรรมให้มีศักยภาพมากขึ้นและมุ่งสู่ความยั่งยืน เช่น การส่งเสริมให้โรงงานทําถูกกฎหมาย มีการประกอบการที่ดี การดูแลรักษาสิ่งแวดล้อม การพัฒนามาตรฐานผลิตภัณฑ์ เป็นต้น
ด้าน รองปลัดฯ ณัฏฐิญา กล่าวเสริมว่า สอจ. ควรพิจารณายุทธศาสตร์ โครงสร้างพื้นฐาน และแนวทางพัฒนาของจังหวัด เพื่อให้สามารถกําหนดทิศทางในการพัฒนาอุตสาหกรรมได้อย่างถูกต้อง ส่วนในด้านการดูแลสถานที่ทํางาน ก็มีส่วนช่วยส่งเสริมให้เกิดคุณภาพชีวิตการทํางานที่ดี จึงควรดูแลรักษาสิ่งแวดล้อมให้น่าอยู่ และมีสภาพพร้อมใช้งาน
ส่วน หน.ผตร. ขอให้ สอจ. เข้าไปดูแลบริษัท เจ.เค. ชนาธาร จํากัด ที่มีปัญหาด้านน้ําเสียไม่ให้ส่งผลกระทบกับชุมชนโดยรอบ ส่วนบริษัท ไทยลัมเฮง เอสทีอาร์ จํากัด ที่มียางก้อนถ้วยส่งกลิ่นเหม็นไปยังชุมชนโดยรอบ ควรเข้าไปดูแลอย่างใกล้ชิดและแนะนําให้โรงงานสร้างอาคารเป็นแบบระบบปิด นอกจากนี้ ควรสร้างความเข้าใจและทบทวนกระบวนการออกใบอนุญาตโรงงานให้ถูกต้องเป็นไปในแนวทางเดียวกัน
รัฐบาลไทย-ข่าวทำเนียบรัฐบาล-ครม.อนุมัติให้องค์การส่งเสริมกิจการโคนม กู้เงินเกินบัญชีเสริมสภาพคล่อง 250 ล้าน โดยกระทรวงการคลังค้ำประกัน
วันพุธที่ 1 มีนาคม 2566
01/03/2566
ครม.อนุมัติให้องค์การส่งเสริมกิจการโคนม กู้เงินเกินบัญชีเสริมสภาพคล่อง 250 ล้าน โดยกระทรวงการคลังค้ําประกัน
ครม.อนุมัติให้องค์การส่งเสริมกิจการโคนม กู้เงินเกินบัญชีเสริมสภาพคล่อง 250 ล้าน โดยกระทรวงการคลังค้ําประกัน
วันนี้ (1 มีนาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 28 กุมภาพันธ์ 2566 ว่า ครม.เห็นชอบการกู้ยืมเงินเบิกเกินบัญชี เพื่อสํารองเผื่อสภาพคล่องทางการเงินขององค์การส่งเสริมกิจการโคนมแห่งประเทศไทย (อ.ส.ค.) โดยให้กระทรวงการคลังค้ําประกัน จํานวน 250 ล้านบาท ระยะเวลา 1 ปี ตั้งแต่ปีงบประมาณ พ.ศ.2566 ตามที่กระทรวงเกษตรและสหกรณ์เสนอ
ความจําเป็นที่ต้องกู้ยืมเงินเกินบัญชีในครั้งนี้ เนื่องจากในช่วงที่ผ่านมา อ.ส.ค. ได้รับผลกระทบทางด้านการเงินจากหลายปัจจัย อาทิ 1)กําลังซื้อของผู้บริโภคและตัวแทนจําหน่ายผลิตภัณฑ์ลดลงเนื่องจากสภาวะเศรษฐกิจในช่วงโควิด-19 2)เกิดโรคติดต่อในโคกระบือ หรือโรคลัมปี สกิน 3)การปรับขึ้นราคาน้ํานมดิบ 4)การปรับราคาวัตถุดิบและวัสดุที่ใช้ในการผลิตผลิตภัณฑ์นมสูงขึ้น ด้วยปัจจัยเหล่านี้ ส่งผลให้ อ.ส.ค. ประสบปัญหาขาดสภาพคล่องและบางช่วงเวลามีเงินสดไม่เพียงพอต่อค่าใช้จ่ายที่ต้องชําระเป็นประจําทุกเดือน เช่น จ่ายค่าน้ํานมดิบให้แก่เกษตรกรประมาณเดือนละ 220 – 420 ล้านบาท ดังนั้น กระทรวงเกษตรและและสหกรณ์จึงจําเป็นต้องเสนอขอกู้ยืมเงินเบิกเกินบัญชี เพื่อให้ อ.ส.ค. มีแหล่งเงินเพียงพอรองรับการบริหารงานได้อย่างต่อเนื่อง และลดความเสี่ยงจากการขาดสภาพคล่องทางการเงินในระยะสั้น
นางสาวรัชดา กล่าวด้วยว่า ที่ผ่านมา องค์การส่งเสริมกิจการโคนมแห่งประเทศไทยเคยกู้ยืมเงินเบิกเกินบัญชีในปีงบประมาณ พ.ศ.2565 มาแล้ว ตามมติ ครม. เมื่อ 1 ก.พ.65 โดยกระทรวงการคลังค้ําประกัน จํานวน 250 ล้านบาท มีระยะเวลา 1 ปี ตั้งแต่วันที่ 28 เมษายน 2565 - 27 เมษายน 2566 ซึ่ง อ.ส.ค. ได้เบิกเงินมาเพื่อใช้จ่ายระหว่างเดือน พฤษภาคม - กันยายน 2565 และได้ชําระเงินกู้คืนทั้งหมดเรียบร้อยแล้ว
รัฐบาลไทย-ข่าวทำเนียบรัฐบาล-  รองนายกรัฐมนตรี พลเอก ประวิตรฯ พอใจทรัพยากรทางทะเลสมบูรณ์ขึ้น หนุนกระตุ้นประชาชนร่วมสร้างความสมบูรณ์ เพื่อประโยชน์ที่ยั่งยืน
วันพฤหัสบดีที่ 23 กุมภาพันธ์ 2566
23/02/2566
รองนายกรัฐมนตรี พลเอก ประวิตรฯ พอใจทรัพยากรทางทะเลสมบูรณ์ขึ้น หนุนกระตุ้นประชาชนร่วมสร้างความสมบูรณ์ เพื่อประโยชน์ที่ยั่งยืน
รองนายกรัฐมนตรี พลเอก ประวิตรฯ พอใจทรัพยากรทางทะเลสมบูรณ์ขึ้น หนุนกระตุ้นประชาชนร่วมสร้างความสมบูรณ์ เพื่อประโยชน์ที่ยั่งยืน
วันนี้ (23 กุมภาพันธ์ 2566) เวลา 09.30 น. ณ ห้องประชุมมูลนิธิป่ารอยต่อฯ พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้ง 1/2566 ผ่านระบบ VTC โดยมี รัฐมนตรีว่าการกระทรวงทรัพยากรธรรมชาติและสิ่งแวดล้อม และคณะกรรมการ ผู้ทรงคุณวุฒิภาครัฐและภาคประชาชน และหน่วยงานที่เกี่ยวข้องเข้าร่วมประชุม
ที่ประชุมรับทราบ ความคืบหน้าสถานการณ์ทรัพยากรทางทะเลและชายฝั่งของไทย มีแนวโน้มทิศทางดีขึ้น จากผลสํารวจ พบแนวปะการัง 1.5 แสนไร่ สมบูรณ์มากถึงร้อยละ 52.3 และมีกว่า 280 ชนิด ด้านป่าชายเลน พบเป็นป่าสมบูรณ์จํานวน 1.74 ล้านไร่ เพิ่มขึ้นจาก 9 ปีก่อน 2 แสนไร่ ด้านสัตว์ทะเลหายาก พบการวางไข่ของเต่าทะเลจํานวนมากถึง 502 รัง พะยูน 261 ตัว โลมาและวาฬ 3,025 ตัว ถือเป็นตัวชี้วัดความสําเร็จของการอนุรักษ์ทรัพยากรทางทะเลและชายฝั่ง ที่สะท้อนความอุดมสมบูรณ์ของทะเลไทย ระบบนิเวศที่สมบูรณ์ ซึ่งจะเกื้อหนุนต่อการใช้ประโยชน์จากทรัพยากรทางทะเลและชายฝั่ง ส่งผลให้ชีวิตความเป็นอยู่ของประชาชนดีขึ้น ทั้งในแง่เศรษฐกิจ การท่องเที่ยว สร้างรายได้และอาชีพให้ชุมชน ตลอดจนเป็นแหล่งอาหาร แหล่งทําการประมงของไทย
พร้อมทั้งรับทราบ การแก้ไขปัญหาการกัดเซาะชายฝั่ง ได้ดําเนินการแล้วระยะทาง 733.62 กม. จากพื้นที่ชายฝั่งที่ประสบปัญหาการกัดเซาะจํานวน 822.81 กม. เหลือเพียงระยะทาง 89.19 กม. ที่ยังไม่ได้รับการแก้ไข แบ่งเป็นพื้นที่กัดเซาะรุนแรง ระยะทาง 11.11 กม. พื้นที่กัดเซาะปานกลาง ระยะทาง 45.03 กิโลเมตร พื้นที่กัดเซาะน้อย ระยะทาง 33.05 กม.
ต่อจากนั้น ที่ประชุมได้พิจารณาและเห็นชอบ ร่าง แผนดําเนินงานลดผลกระทบการระบาดของโรคปะการังสีเหลือง หมู่เกาะสัตหีบ - แสมสาร จว.ชลบุรี และเกาะเต่า จว.สุราษฎร์ธานี ระยะเร่งด่วนและระยะ 5 ปี พร้อมทั้งให้เร่งจัดทําแผนอนุรักษ์พะยูนฯ ระยะที่ 2 ต่อเนื่องจากระยะที่ 1 ที่ได้ผลดียิ่ง สามารถประกาศให้แหล่งอาศัยของพะยูนใน อ.ปะเหลียน จว.ตรัง เป็นพื้นที่คุ้มครองและได้จัดตั้งเครือข่ายอนุรักษ์พะยูนฯ ออกลาดตระเวนครบ ทั้ง 13 พื้นที่ โดยสามารถช่วยชีวิตพะยูนที่เกยตื้นได้ 5 ตัว โดยขอให้นําปัญหาของแผนระยะ 1 ไปพัฒนาปรับแผนให้เกิดประสิทธิภาพ
พลเอก ประวิตร ฯ กล่าวขอบคุณ คณะกรรมการฯ และกระทรวงทรัพยากรธรรมชาติและสิ่งแวดล้อม ที่ขับเคลื่อนการบริหารจัดการทรัพยากรทางทะเลและชายฝั่งให้เป็นระบบ เชื่อมโยงแก้ไขปัญหาในมิติต่าง ๆ อย่างมีพัฒนาการ โดยสามารถแก้ปัญหาความเดือดร้อนของประชาชนและสร้างความสมบูรณ์ด้านทรัพยากรทางทะเลและชายฝั่งมากขึ้น โดยกําชับ ทส.ขอให้เร่งจัดทําแผนแก้ปัญหาการกัดเซาะชายฝั่งที่ยังคงเหลือ เพื่อรักษาพื้นที่ชายฝั่งและระบบนิเวศน์ชายฝั่งทะเลอย่างเป็นระบบ พร้อมทั้งหนุนให้สร้างความเข้าใจและมีส่วนร่วมของประชาชนมากขึ้นไปพร้อมกัน โดยขอให้มุ่งการใช้ประโยชน์จากทรัพยากรทางทะเลและชายฝั่งอย่างสมดุล รู้คุณค่าและยั่งยืน พร้อมย้ําจะต้องให้ความสําคัญ เร่งรัดดําเนินการประกาศพื้นที่คุ้มครองทางทะเลและชายฝั่งเพิ่มเติม การแก้ไขปัญหาขยะทะเลและการขับเคลื่อนการดําเนินงานภายใต้ทศวรรษแห่งมหาสมุทร ที่ประเทศไทยที่ได้รับคัดเลือก เป็นที่ตั้งสํานักงานประสานทศวรรษแห่งมหาสมุทร ให้บรรลุผลสําเร็จและเป็นรูปธรรม
รัฐบาลไทย-ข่าวทำเนียบรัฐบาล-ผู้ตรวจสมพลฯ ตรวจเยี่ยมสถานประกอบกิจการอุตสาหกรรมในพื้นที่จังหวัดสระแก้ว
วันศุกร์ที่ 24 กุมภาพันธ์ 2566
24/02/2566
ผู้ตรวจสมพลฯ ตรวจเยี่ยมสถานประกอบกิจการอุตสาหกรรมในพื้นที่จังหวัดสระแก้ว
นายสมพล โนดไธสง ผู้ตรวจราชการกระทรวงอุตสาหกรรม ตรวจเยี่ยมสถานประกอบกิจการอุตสาหกรรมในพื้นที่จังหวัดสระแก้ว
เมื่อวันที่ 23 กุมภาพันธ์ 2566 เวลา 09.00 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วยนายพฤกษ์ ศิโรรัตน์เศรษฐ์ อุตสาหกรรมจังหวัดสระแก้ว และคณะลงพื้นที่ตรวจเยี่ยมสถานประกอบกิจการอุตสาหกรรมในพื้นที่จังหวัดสระแก้ว ณ บริษัท น้ําตาลและอ้อยตะวันออก จํากัด (มหาชน) ประกอบกิจการ ทําน้ําตาลทรายดิบ น้ําตาลทรายขาว น้ําตาลทรายขาวบริสุทธิ์ กําลังการผลิต 17,978 ตันอ้อยต่อวัน ผลิตและจําหน่ายพลังงานไฟฟ้า พร้อมนี้ ผู้ตรวจสมพลฯ ได้แจ้งนโยบาย MIND ของกระทรวงอุตสาหกรรม ซึ่งมุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน เป็นการขับเคลื่อนภาคอุตสาหกรรมและเศรษฐกิจ พร้อมทั้งได้กําชับให้ปฏิบัติตามนโยบายการควบคุมอ้อยเผาไฟ เน้นเรื่องสิ่งแวดล้อมและความปลอดภัยในการประกอบการให้ปฏิบัติอย่างเคร่งครัด ซึ่งปัจจุบันอ้อยเผาไฟในพื้นที่มีปริมาณที่ลดลง
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้ม Resonance Consultancy จัดอันดับให้ กรุงเทพฯ อยู่ในอันดับที่ 30 เมืองที่ดีที่สุดในโลก 2023 หรือ 100 Best Cities in the World 2023 เป็นที่ 2 ของอาเซียน
วันอาทิตย์ที่ 26 กุมภาพันธ์ 2566
26/02/2566
​โฆษกรัฐบาลเผย นายกฯ ปลื้ม Resonance Consultancy จัดอันดับให้ กรุงเทพฯ อยู่ในอันดับที่ 30 เมืองที่ดีที่สุดในโลก 2023 หรือ 100 Best Cities in the World 2023 เป็นที่ 2 ของอาเซียน
​โฆษกรัฐบาลเผย นายกฯ ปลื้ม Resonance Consultancy จัดอันดับให้ กรุงเทพฯ อยู่ในอันดับที่ 30 เมืองที่ดีที่สุดในโลก 2023 หรือ 100 Best Cities in the World 2023 เป็นที่ 2 ของอาเซียน
วันนี้ (26 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ Resonance Consultancy จัดอันดับให้ กรุงเทพมหานคร ประเทศไทย ได้อันดับที่ 30 จาก 100 เมืองที่ดีที่สุดในโลก 2023 หรือ 100 Best Cities in the World 2023 และเป็นอันดับที่ 2 ของ อาเซียนซึ่งเปิดเผยข้อมูลโดยเว็บไซต์ ATLAS & BOOTS
โฆษกประจําสํานักนายกรัฐมนตรีเปิดเผยว่า จากการจัดอันดับในครั้งนี้ Resonance Consultancy ที่ปรึกษาด้านการท่องเที่ยว อสังหาริมทรัพย์ และการพัฒนาเศรษฐกิจ รวมทั้งประเมินแนวโน้มของตลาด จุดแข็ง และจุดอ่อน ได้จัดอันดับ 100 Best Cities in the World 2023 โดยประเมินจาก 6 หัวข้อ ได้แก่
1. สถานที่(Place) ประกอบไปด้วย สภาพภูมิอากาศ ความปลอดภัย สถานที่ท่องเที่ยว และพื้นที่ใช้ชีวิตนอกบ้าน
2. ผลิตภัณฑ์ (Product) ประกอบไปด้วย ความเชื่อมโยงของสนามบิน พิพิธภัณฑ์ อันดับของมหาวิทยาลัย และสถานที่จัดงาน/การประชุม
3. ประชากร (People) ประกอบไปด้วย การมีส่วนร่วมในกําลังแรงงาน และการสําเร็จการศึกษา
4. ความมั่งคั่ง (Prosperity) ประกอบไปด้วย การมีบริษัทชั้นนําของโลก GDP อัตราการจ้างงาน และความเท่าเทียมของรายได้
5. กิจกรรม (Programming) ประกอบไปด้วย การแสดงทางวัฒนธรรม ประสบการณ์ในการเที่ยวยามค่ําคืน ร้านอาหารที่มีคุณภาพ และสถานที่สําหรับการเลือกซื้อสินค้า
6. การส่งเสริม (Promotion) ได้แก่ การค้นหาบนสื่อสังคมออนไลน์ ข้อมูลการรีวิวบนสื่อสังคมออนไลน์ต่างๆ
ซึ่งประเมินจาก 6 หัวข้อข้างต้น ทําให้กรุงเทพฯ ได้รับการจัดอันดับที่ 30 ของโลก และเป็นอันดับที่ 2 ของ อาเซียน
“นายกรัฐมนตรีรับทราบผลการจัดอันดับ และรู้สึกยินดีที่กรุงเทพมหานคร ประเทศไทย ได้รับการจัดอันดับที่ 30 ของเมืองที่ดีที่สุดในโลก 2023 และเป็นอันดับ 2 ของอาเซียน ซึ่งในการทํางานของรัฐบาลต้องการพัฒนาประเทศไทยในทุก ๆ ด้าน เมื่อวิเคราะห์จากหัวข้อที่ Resonance Consultancy ใช้ประเมิน ล้วนเป็นส่วนของการทํางานที่รัฐบาลให้ความสําคัญ นายกรัฐมนตรีเชื่อมั่นว่ากรุงเทพฯ มีศักยภาพในการพัฒนาอีกมาก ซึ่งต้องขอความร่วมมือจากประชาชนทุกคนด้วย และเชื่อว่าอีกหลาย ๆ เมืองของประเทศไทยก็มีศักยภาพในการพัฒนาเช่นเดียวกัน รัฐบาลพร้อมทํางานเพื่อพัฒนาเมือง และประเทศไทยเพื่อคนไทยทุกคน” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัด สธ. เผย นายกฯ เห็นชอบให้จัดสรรงบกลาง 72.27 ล้านบาท เตรียมความพร้อมยกระดับ “ภูเก็ต” เป็นเมืองท่องเที่ยวเชิงสุขภาพระดับโลก
วันจันทร์ที่ 27 กุมภาพันธ์ 2566
ปลัด สธ. เผย นายกฯ เห็นชอบให้จัดสรรงบกลาง 72.27 ล้านบาท เตรียมความพร้อมยกระดับ “ภูเก็ต” เป็นเมืองท่องเที่ยวเชิงสุขภาพระดับโลก
ปลัดกระทรวงสาธารณสุข เผย นายกรัฐมนตรีเห็นชอบให้สํานักงบประมาณพิจารณาจัดสรรงบกลางปี 2566 รายการเงินสํารองจ่ายเพื่อกรณีฉุกเฉินหรือจําเป็น วงเงิน 72.27 ล้านบาท สําหรับโครงการยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก
ปลัดกระทรวงสาธารณสุข เผย นายกรัฐมนตรีเห็นชอบให้สํานักงบประมาณพิจารณาจัดสรรงบกลางปี 2566รายการเงินสํารองจ่ายเพื่อกรณีฉุกเฉินหรือจําเป็น วงเงิน 72.27 ล้านบาท สําหรับโครงการยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก ให้รพ.วชิระภูเก็ตเตรียมความพร้อมเป็นงบลงทุนค่าที่ดินและสิ่งก่อสร้าง จากวงเงินที่ ครม.อนุมัติทั้งหมด 1,411 ล้านบาท
วันนี้ (27 กุมภาพันธ์ 2566) นพ.โอภาส การย์กวินพงศ์ ปลัดกระทรวงสาธารณสุข กล่าวว่า ตามที่สํานักงานปลัดกระทรวงสาธารณสุขได้ทําหนังสือเมื่อวันที่ 13 มกราคม 2566 ไปยังสํานักงบประมาณเพื่อเสนอขอรับการจัดสรรงบประมาณรายจ่ายประจําปีงบประมาณ 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 83,744,022 บาท เพื่อเป็นค่าใช้จ่ายในการดําเนินโครงการเตรียมความพร้อมยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก ให้กับโรงพยาบาลวชิระภูเก็ตนั้น ล่าสุด เมื่อวันที่ 22 กุมภาพันธ์ที่ผ่านมา ได้รับหนังสือตอบกลับจาก นายกรณินทร์ กาญจโนมัย รองผู้อํานวยการสํานักงบประมาณ ปฏิบัติราชการแทนผู้อํานวยการสํานักงบประมาณ แจ้งว่า นายกรัฐมนตรีได้เห็นชอบตามที่สํานักงบประมาณเสนอให้สํานักงานปลัดกระทรวงสาธารณสุขเบิกจ่ายจากงบกลาง 2566 รายการเงินสํารองจ่ายเพื่อกรณีฉุกเฉินหรือจําเป็น จํานวน 72,277,389 บาท เพื่อเป็นค่าใช้จ่ายในการดําเนินโครงการดังกล่าวแล้วโดยเบิกจ่ายในงบลงทุนค่าที่ดินและสิ่งก่อสร้าง
“สําหรับการใช้จ่ายงบประมาณดังกล่าวจะดําเนินการโดยยึดเรื่องของความโปร่งใส สุจริต ประหยัด มีประสิทธิภาพ ตรวจสอบได้ ปฏิบัติตามกฎระเบียบข้อบังคับ มติคณะรัฐมนตรี คํานึงถึงประโยชน์สูงสุดของราชการและประชาชน” นพ.โอภาสกล่าว
นพ.โอภาสกล่าวต่อว่า โครงการยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก เป็นโครงการที่มุ่งเน้นการเพิ่มศักยภาพและยกระดับการบริการเชิงคุณภาพและสร้างมูลค่าเพิ่มส่งเสริมให้ภูเก็ตเป็นแหล่งท่องเที่ยวที่มีมาตรฐานด้านสาธารณสุขและด้านความปลอดภัยด้านสุขภาพซึ่งการดําเนินการในส่วนของโรงพยาบาลวชิระภูเก็ต ประกอบด้วย ศูนย์สุขภาพและการแพทย์นานาชาติ (Medical Plaza) ศูนย์อภิบาลผู้สูงอายุนานาชาติ (Premium Long Term Care) ศูนย์ใจรักษ์ (Hospice Home) และศูนย์เวชศาสตร์ฟื้นฟูครบวงจร (Rehabilitation Center) ซึ่งงบกลางที่ได้รับอนุมัตินี้เป็นงบในช่วงระยะแรกๆ ของการดําเนินการโครงการ จากวงเงินงบประมาณที่คณะรัฐมนตรีได้อนุมัติทั้งหมด 1,411 ล้านบาท เมื่อวันที่ 1 มีนาคม 2565
***************************************** 27 กุมภาพันธ์ 2566
รัฐบาลไทย-ข่าวทำเนียบรัฐบาล-รมต.อนุชา ชื่นชมคณะสงฆ์ไทยและญาติโยม 139 ชีวิต ร่วมเดินเท้า 3,100 กม. เส้นทางโคราช-พุทธคยา ชี้เป็นแบบอย่างพลังศรัทธาทางพระพุทธศาสนา
วันพฤหัสบดีที่ 23 กุมภาพันธ์ 2566
23/02/2566
รมต.อนุชา ชื่นชมคณะสงฆ์ไทยและญาติโยม 139 ชีวิต ร่วมเดินเท้า 3,100 กม. เส้นทางโคราช-พุทธคยา ชี้เป็นแบบอย่างพลังศรัทธาทางพระพุทธศาสนา
รมต.อนุชา ชื่นชมคณะสงฆ์ไทยและญาติโยม 139 ชีวิต ร่วมเดินเท้า 3,100 กม. เส้นทางโคราช-พุทธคยา ชี้เป็นแบบอย่างพลังศรัทธาทางพระพุทธศาสนา
วันนี้ (23 ก.พ. 66) นายอนุชา นาคาศัย รัฐมนตรีประจําสํานักนายกรัฐมนตรี ชื่นชมพลังศรัทธาทางพระพุทธศานาของคณะสงฆ์ จํานวน 120 รูป ญาติโยมและคนงาน จํานวน 19 คน รวม 139 ชีวิต เข้าร่วมโครงการธุดงค์ธรรมยาตรา ตามรอยบาทพระศาสดา อินเดีย-เนปาล รุ่นที่ 8 ระหว่างวันที่ 13 พฤศจิกายน 2565 ถึงวันที่ 5 เมษายน 2566 ใช้ระยะเวลา 112 วัน ระยะทาง 3,100 กิโลเมตร โดยย้ําว่าเป็นแบบอย่างที่ดีในการแสดงออกถึงความเลื่อมใสและความดีงามในพระพุทธศาสนา อีกทั้งยังได้ศึกษาและนมัสการพุทธสถานที่พระบรมศาสดาทรงประสูติ ตรัสรู้ แสดงปฐมเทศนา และเสด็จดับขันธปรินิพพาน เพื่อให้พระสงฆ์ได้ปฏิบัติธุดงควัตร น้อมอุทิศถวายเป็นพระกุศลแด่สมเด็จพระญาณสังวร สมเด็จพระสังฆราช สกลมหาสังฆปริณายก และถวายเป็นพระราชกุศลแด่พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี
.
โครงการนี้ เป็นโครงการที่จัดโดยกองงานพระธรรมทูต อินเดีย-เนปาล ซึ่งพระเดชพระคุณพระธรรมโพธิวงศ์ (วีรยุทธ์ วีรยุทฺโธ Ph.D), หัวหน้าพระธรรมทูต สายประเทศอินเดีย-เนปาล ,เจ้าอาวาสวัดไทยพุทธคยา ประเทศอินเดีย เป็นประธานอํานวยการจัดโครงการฯ มอบหมายให้ พระวิเทศวชิรญาณ วิ. (สมพงศ์ ญาณธีโร) เจ้าอาวาสวัดป่าบรมธาตุราชสักการ ,ผู้รักษาการแทนเจ้าอาวาสวัดไทยกุสินาราเฉลิมราชย์ ,ผู้ช่วยเจ้าอาวาสวัดมหาธาตุยุวราชรังสฤษฎิ์ เป็นผู้ดูแลโครงการฯ โดยโครงการนี้เป็นการเดินธุดงค์
ในประเทศไทยจากสํานักปฏิบัติธรรมหุบกระทิง วังน้ําเขียว จังหวัดนครราชสีมา ถึง วัดสุวรรณภูมิพุทธชยันตี และเดินที่ประเทศอินเดีย-เนปาล ซึ่งเป็นดินแดนพุทธภูมิ โดยจะเดินไปยังสังเวชนียสถานทั้ง 4 และสถานที่สําคัญๆ รวมระยะเวลาทั้งสิ้น 112 วัน ระยะทาง 3,100 กิโลเมตร
.
รัฐมนตรีประจําสํานักนายกรัฐมนตรี กล่าวเพิ่มเติมว่า ทุกวันนี้มีการนําเสนอข่าวที่สร้างความเสื่อมเสียทางพระพุทธศาสนาเป็นจํานวนมาก ซึ่งมีทั้งที่จริงและไม่จริง จึงขอให้ประชาชนศึกษาข้อเท็จจริงก่อนเชื่อในข่าวที่ได้รับรู้มา ในส่วนของความดีงามทางพระพุทธศาสนามีให้เห็นเป็นจํานวนมาก อย่างเช่น โครงการธุดงค์ธรรมยาตรา ตามรอยบาทพระศาสดา อินเดีย-เนปาล และโครงการอื่นๆ ที่คณะสงฆ์และพุทธศาสนิกชนได้ร่วมแรงร่วมใจจัดทํา เพื่อเป็นการทํานุบํารุงพระพุทธศานา และให้ความช่วยเหลือเพื่อนมนุษย์ จึงขอเขิญชวนให้ประชาชนโดยเฉพาะชาวพุทธร่วมปกป้องพระพุทธศาสนามิให้เกิดความเสื่อมเสียและเสื่อมศรัทธาอีกต่อไป
รัฐบาลไทย-ข่าวทำเนียบรัฐบาล-รมว.พม. หนุนความเป็นเลิศชาติพันธุ์  สร้าง Soft Power ดันเศรษฐกิจชุมชน
วันจันทร์ที่ 27 กุมภาพันธ์ 2566
รมว.พม. หนุนความเป็นเลิศชาติพันธุ์  สร้าง Soft Power ดันเศรษฐกิจชุมชน
รมว.พม. หนุนความเป็นเลิศชาติพันธุ์  สร้าง Soft Power ดันเศรษฐกิจชุมชน
เมื่อวันที่ 25 ก.พ. 66เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดกิจกรรม "มหัศจรรย์วิถีชีวิตชนเผ่า Amazing tribal way of life" เพื่อเผยแพร่ประชาสัมพันธ์อัตลักษณ์ของราษฎรบนพื้นที่สูง 8 ชนเผ่าในจังหวัดเชียงราย ได้แก่ การแต่งกาย การแสดง ผลิตภัณฑ์สินค้า และแหล่งท่องเที่ยว เป็นการส่งเสริมให้ราษฎรบนพื้นที่สูงสามารถสร้างอาชีพและรายได้จากอัตลักษณ์และทุนทางสังคมที่มีอยู่ นําไปสู่การพึ่งพาตนเองและการพัฒนาที่ยั่งยืนต่อไป โดยมีนายสุทธิรัตน์ แสงเพ็ญจันทร์ ปลัดอําเภอแม่จัน กล่าวต้อนรับ ทั้งนี้ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ พร้อมนายกิตติ อินทรกุล รองอธิบดีกรมพัฒนาสังคมและสวัสดิการ และคณะผู้บริหารกระทรวง พม. ผู้บริหารท้องถิ่น ผู้นําชุมชน และผู้แทน 8 ชนเผ่า เข้าร่วมงาน ณ ศูนย์พัฒนาราษฎรบนพื้นที่สูงจังหวัดเชียงราย ตําบลป่าซาง อําเภอแม่จัน จังหวัดเชียงราย
นายจุติ กล่าวว่า กระทรวง พม. ได้ให้ความสําคัญกับราษฎรบนพื้นที่สูง โดยพัฒนาคุณภาพชีวิต ด้วยการสร้างโอกาส สร้างอาชีพรายได้ในอนาคต ที่ต้องบูรณาการทํางานร่วมกัน ซึ่งสิ่งที่อยากเห็นคือความยั่งยืนจากอัตลักษณ์ของชนเผ่าจริงๆ วันนี้ ต้องปรับและออกแบบผลิตภัณฑ์สินค้าของชนเผ่าให้สอดคล้องกับการเปลี่ยนแปลงของโลก ในขณะเดียวกัน ต้องรักษาอัตลักษณ์ ศิลปะวัฒนธรรมของชนเผ่าไว้ ทั้งนี้ ตนเห็นโอกาสพิเศษเรื่อง Soft Power เป็นอํานาจที่มองไม่เห็น แต่เป็นพลังทางวัฒนธรรมและสังคม ที่สามารถบ่งบอกถึงอัตลักษณ์ของประเทศและชุมชนนั้นได้ ซึ่งประเทศไทยถูกจัดอันดับเรื่อง Soft Power เป็นลําดับต้นๆ ของโลก จึงอยากให้ใช้โอกาสและทรัพยากรที่มีอยู่อย่างคุ้มค่า ให้เห็นว่าอัตลักษณ์ของคนไทยและชนเผ่านั้น มีความสําคัญกับการก่อร่างสร้างประเทศไทยมาได้อย่างไร และขอยืนยันว่ารัฐบาลไม่ทิ้งใครไว้ข้างหลัง ได้ให้ความสําคัญเรื่อง Soft Power เพื่อรักษาอัตลักษณ์ ศิลปะวัฒนธรรมไทยของกลุ่มชาติพันธุ์
นายจุติ กล่าวเพิ่มเติมว่า นอกจากนี้ ขอแนะนําเรื่องการสร้างร้านกาแฟที่เป็นแบรนด์ของชนเผ่าให้น่าสนใจ เพื่อให้ทุกคนทั่วโลกได้มาอุดหนุน และวันนี้ เราได้รับความร่วมมือจาก DTAC เข้ามาช่วยสนับสนุนการขายของออนไลน์ และจะช่วยประชาสัมพันธ์ร้านกาแฟของชนเผ่า รวมถึงการทําพิพิธภัณฑ์ออนไลน์สําหรับกลุ่มชาติพันธุ์ หากเราดําเนินการได้ ยิ่งจะทําให้มีคนทั่วโลกมาสนใจเพิ่มขึ้น สามารถสร้างงาน สร้างอาชีพรายได้ และสร้างความสุขในชุมชน ทั้งนี้ เราต้องพัฒนาไปด้วยกัน เราต้องเดินไปด้วยกัน โดยไม่ทิ้งใครไว้ข้างหลัง โดยคณะดําเนินงานราษฎรบนพื้นที่สูงจังหวัดเชียงราย จะเป็นต้นแบบและตัวอย่างด้านการพัฒนาที่มีคุณภาพ มีความเข้มแข็งต่อเนื่อง และนําไปสู่ความยั่งยืน อีกทั้งผู้บริหารกระทรวง พม. ต้องร่วมมือกันกับตําบลป่าซาง กลุ่มชาติพันธุ์ และภาคีเครือข่ายในพื้นที่ วางแผนระยะ 5 ปี 10 ปี และขับเคลื่อนงานอย่างเข้มแข็ง เพื่อความเป็นเลิศของชาติพันธุ์ ไม่ใช่ความอยู่รอดของชาติพันธุ์
#ช่วย24ชั่วโมง #ช่วย24ชม #ข่าวพม.